5 Januarie is die vyfde dag van die jaar in die Gregoriaanse kalender. Daar volg nog 360 dae in die res van die jaar (361 in skrikkeljare). 269 – Pous Felix I volg Pous Dionisius op. 1066 – Harold Godwinson word koning van Engeland. 1477 – Slag van Nancy: Hertog Renatus II, hertog van Lotaringe vra die Switserse Bondgenootskap om bystand teen hertog Karel die Stoute wat die hoofstad van Lotaringe onder beleg geplaas het. Die 6 000 troepe van die Switserse Bondgenootskap vernietig die 10 000 man-lëer van hertog Karel van Boergondië. Hertog Karel sterf tydens die veldslag. 1896 – Wilhelm Röntgen ontdek ’n vorm van elektromagnetiese bestraling wat later bekend staan as X-strale. 1933 – Bouwerk begin aan die Golden Gate-brug in San Franciscobaai. 1953 – Die toneelstuk Waiting for Godot deur Samuel Beckett word vir die eerste keer uitgevoer. 1970 – All My Children word vir die eerste keer op die ABC televisienetwerk uitgesaai, en vier in 2005 sy 35ste draaijaar in die Verenigde State. 1971 – Op die Melbourne-krieketveld speel Australië en Engeland in die eerste internasionale eendagwedstryd;